Af - smeÞann 7. janúar 2020 Síðast uppfært 7. janúar 2020 Kristborg áhyggjjulaus í Cartagena Ég og Kristborg vorum að fara á uppistand hjá Sóla Hólm í kjallaranum í Hard Rock . Lögðum bílnum í stæði við hinn fræga Klausturbar . Ég kenndi mér meins á göngunni frá bílnum . Var orðinn draghaltur þegar við komumst á áfangastað . . Uppistandið byrjaði . Fólk hló og hló . En ekki ég . Mér leið ekki vel . Vildi samt ekki trufla Kristborgu . Gafst upp í hléinu og sagðist finna mikið til . Hún leit á fótlegginn og sá að fótleggurinn hafði þanist svo mikið út að við lá að hann sprengdi buxurnar utan af sér . „ Þú ert með blóðtappa , “ sagði Kristborg sem er reyndur og öndvegis sjúkraliði . Úr varð að við yfirgáfum Sóla og skemmtunina . Ég vildi ekki beint á bráðadeildina . Þá var búið að biðja fólk um koma ekki þangað nema í neyð . „ Þetta er neyð , “ sagði Kristborg en gaf eftir og ók mér á Læknavaktina . Lækninum þar var brugðið . Vildi kalla á sjúkrabíl . Sem ég aftók . Hann skrifaði bréf til bráðavaktarinnar sem við sýndum þegar þangað var komið .